স্বপ্নে দেখা রাজকন্যা

স্বপ্নে দেখা রাজকন্যা ২০২৫ সালের একটি বাংলা ভাষার বাংলাদেশি চলচ্চিত্র। যার কাহিনি, চিত্রনাট্য ও সংলাপ লিখেছেন সুদীপ্ত সাইদ খান এবং পরিচালনা করেছেন মোস্তাফিজুর রহমান মানিক। এম এস এন্টারপ্রাইজের ব্যানারে প্রযোজনা করেছেন মৌসুমি আক্তার মিথিলা। এতে প্রধান চরিত্রে অভিনয় করেছেন আদর আজাদ ও নিশাত নওয়ার সালওয়া। পার্শ চরিত্রে অভিনয় করেছেন মৌসুমি আক্তার মিথিলা, আলী রাজ, শুভ্রত, শিমুল, লিপু মামা, মারুফ আকিব, রেবেকা, চিকন আলী, স্নিগ্ধা মুগ্ধা।

চলচ্চিত্রটির চিত্রগ্রহণ করেছেন আলম এবং সম্পাদনার দায়িত্বে ছিলেন শহীদুল হক। এর গীত রচনা করেছেন সুদীপ কুমার দীপ। সংগীত পরিচালনা করেছেন শামীম মাহমুদ, প্রমিত কুমার ও শহরিয়ার রাফাত; সুর করেছেন প্রমিত কুমার, শহরিয়ার রাফাত ও শামীম মাহমুদ। গানগুলোতে কণ্ঠ দিয়েছেন ইমরান মাহমুদুল, কোনাল, কনা, শহরিয়ার রাফাত, রাজিব ও মৌসুমি মিথিলা। 
অভিনয়শিল্পী
 আদর আজাদ
 নিশাত নওয়ার সালওয়া
 মৌসুমি আক্তার মিথিলা
 আলী রাজ
 শুভ্রত
 শিমুল
 লিপু মামা
 মারুফ আকিব
 রেবেকা
 চিকন আলী
 স্নিগ্ধা মুগ্ধা
নির্মাণ
২০১৯ সালের ১২ জুলাই থেকে রাজধানীর উত্তরায় মহরত অনুষ্ঠানের মাধ্যমে ছবিটির শুটিং শুরু হয়। ২০২০ সালের মাঝামাঝি কোভিড মহামারীর সময় সিনেমাটির দৃশ্যধারণ শেষ হয়। এরপর ২০২১ সালে ছাড়পত্র পেয়েছে।

মুক্তি
চলচ্চিত্রটি ২০২৫ সালের ২৬ সেপ্টেম্বর শারদীয় দুর্গোৎসব উপলক্ষে বাংলাদেশের ২৭টি প্রেক্ষাগৃহে মুক্তি পায়।

তথ্যসূত্র

বহিঃসংযোগ



বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার প্রণয়ধর্মী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র